เรื่องร้องเรียน (ร้องเรียน,ความปลอดภัย,ถนน,จราจร,ป้าย,กีดขวาง) วันที่ 2023-10-16 03:37:37 — แขวงบางแค เขตบางแค จังหวัดกรุงเทพมหานคร
ศูนย์เรื่องราวร้องทุกข์ ได้รับการประสานผ่านระบบการจัดการเรื่องราวร้องทุกข์ สำนักงานปลัดสำนักนายกรัฐมนตรี ทำเนียบรัฐบาล รหัสเรื่อง นร02660043446
ขอให้พิจารณาติดตั้งศาลาที่พักผู้โดยสารและตีเส้นจราจร บริเวณป้ายหยุดรถโดยสารประจำทาง แยกเพชรเกษม-พุทธมณฑลสาย 2 ถนนพุทธมณฑลสาย 2 แขวงบางแคเหนือ เขตบางแค กรุงเทพมหานคร จุดสังเกต เมื่อสัญจรเลี้ยวมายังถนนพุทธมณฑลสาย 2 ตรงขึ้นมาประมาณ 200 เมตร จะพบป้ายหยุดรถโดยสารประจำทางฯ อยู่ฝั่งซ้ายมือ หากมุ่งหน้ามาจากถนนเพชรเกษมยาวไปถึงบรม (ตามผู้ร้องแจ้ง) จะอยู่บริเวณปากซอย และบริเวณดังกล่าวจะมีอาคารพาณิชย์, ตึกแถวในลักษณะติดกัน และอาคารต่างๆ เป็นจำนวนมาก เนื่องจากผู้ร้องแจ้งว่าบริเวณดังกล่าวมีป้ายหยุดรถโดยสารประจำทาง แต่ยังไม่มีศาลาที่พักผู้โดยสารสำหรับให้ประชาชนนั่งรอรถโดยสารประจำทาง ทำให้ประชาชนบางรายที่รอรถโดยสารประจำทาง จะต้องนั่งรอรถบริเวณขอบบาทวิถี ทำให้เกรงว่าจะได้รับอุบัติเหตุรถชน และบริเวณดังกล่าวมีการตีเส้นจราจรสีขาว-เหลือง แต่เป็นสีที่เลือนรางแล้ว และมีรถจอดกีดขวางการจราจร ส่งผลให้ได้รับความเดือดร้อนเป็นระยะเวลาประมาณ 14 ปี จึงมีความประสงค์ให้หน่วยงานที่เกี่ยวข้องพิจารณาติดตั้งศาลาที่พักผู้โดยสาร, ประสงค์ให้ตีเส้นจราจรสีขาว-แดง ก่อนถึงป้ายหยุดรถโดยสารประจำทาง เพื่อห้ามไม่ให้รถจอดแช่บริเวณดังกล่าว และเพื่อให้รถโดยสารประจำทางสามารถสัญจรเข้าจอดที่ป้ายหยุดรถโดยสารประจำทางได้ และประสงค์ให้ตีเส้นจราจรสีขาว-เหลืองบริเวณที่เลือนรางด้วย ประกอบกับผู้ร้องแจ้งว่าไม่ประสงค์ให้เจ้าหน้าที่เทศกิจ สำนักงานเขตบางแค ลงพื้นที่ตรวจสอบ แต่ประสงค์ให้หน่วยงานที่รับผิดชอบลงพื้นที่ติดตั้งและตีเส้นจราจรให้ทันที (ผู้ร้องประสงค์ให้ปกปิด ชื่อ-นามสกุล และหมายเลขโทรศัพท์) //(แจ้งข้อมูลเพิ่มเติม 15/10/2566) ผู้ร้องขอเพิ่มเติมข้อมูล จุดสังเกต บริเวณหน้าร้านอาหารตามสั่งชื่อ มาลีอาหารตามสั่ง และตรงข้ามป้ายรถโดยสารประจำทางจะมีศูนย์บริการแคทเทเลคอม สาขาแยกเพชรเกษม-พุทธมณฑลสาย 2 (ตามที่ประชาชนแจ้ง)
//หมายเหตุ ปักหมุดที่สำนักงานเขตเพราะไม่สามารถปักละติจูด ลองติจูดที่ชัดเจนได้ กรุณาอ่านรายละเอียดสถานที่จากรายละเอียดการแจ้งเป็นหลัก
//ศูนย์ฯ ประสานมาเพื่อตรวจสอบและดำเนินการและโปรดพิจารณาให้ความคุ้มครองผู้ร้องและผู้เกี่ยวข้องอย่าให้ต้องรับภัยหรือความไม่ชอบธรรมอันเนื่องมาจากการร้องเรียนการเป็นพยาน หรือการให้ข้อมูลนั้น #ศรท #ศรท1111
#1555 #citydata